armvectores/hy_wikipedia_2023 huggingface dataset:
Խիզախ մարդիկ

Խիզախ մարդիկ (ռուս.՝ Смелые люди), խորհրդային գեղարվեստական կինոնկար, որը նկարահանվել է 1950 թվականին՝ Կոնստանտին Յուդինի կողմից։ Խորհրդային կինովարձույթում այն 1950 թվականի առաջատարն էր և ունեցել է 41,2 միլիոն հանդիսատես։


== Սյուժեն ==
Ձիաբուծարանի երիտասարդ աշխատակից Վասիլի Գովորուխինը վարժեցրել էր Բույան անունով ընտիր նժույգին, սակայն նժույգի ակնառու որակները խիստ կասկածելի էին թվում ձիավարության դաժան մարզիչ Վադիմ Բելեցկուն։
Երբ սկսվեց Հայրենական մեծ պատերազմը, Բելեցկու իրական էությունը բացահայտվեց։ Պարզվեց, որ նա գերմանական լրտես է և բացի այդ, նա պատրաստվում էր խորհրդային ընտրագույն նժույգները փոխանցել ֆաշիստներին։
Ձիաբուծարանի աշխատակիցները, ովքեր հայտնվել էին ֆաշիստական զորքերի կողմից գրաված տարածքում, կազմակերպում են խորհրդային պարտիզանական ջոկատ։ Այդ ջոկատը նպատակ ուներ թշնամու թիկունքում իրականացնել մարտական, հետախուզական և այլ գործողություններ։
Վասիլի Գովորուխինը իր հավատարիմ նժույգի՝ Բույանի հետ միասին ցուցաբերում է խիզախություն ու հնարամտություն։ Նա մերկացնում է թշնամական լրտեսի իրական դեմքը և փրկում նժույգներին՝ ձախողելով նրանց Գերմանիա տեղափոխելու ծրագիրը։ Այդ ամենն այնքան էլ հեշտ չէր, քանի որ ֆաշիստները պատանդ էին վերցրել խորհրդային կանանց, երեխաներին և ծերերին՝ նստեցնելով նրանց այն գնացքը, որին ամրացված էին նաև ձիերով բեռնված վագոնները։


== Դերասանական կազմ ==


== Նկարահանող խումբ ==


== Հետաքրքիր փաստեր ==
Ֆիլմն իրականում գունավոր է, սակայն կինովարձույթում այն բազմիցս պատճենվել էր սև-սպիտակ տարբերակով և շատերը այն հիշում են այդպիսին։
Կինոնկարի սցենարի հեղինակները, ռեժիսորը, օպերատորը և գլխավոր դերակատարները 1951 թվականին պարգևատրվել են Ստալինյան մրցանակով։
Վախկոտ գերմանացու՝ Շուլցի դերում 1949 թվականին փորձել է նկարահանվել նաև երիտասարդ Յուրի Նիկուլինը։


== Ծանոթագրություններ ==
Թոռ

Թոռ, որդու կամ դստեր որդի, ոչ հարազատ թոռ (մորեղբոր կամ հորեղբոր), եղբոր կամ քրոջ որդու որդին։ Թոռնուհի, որդու կամ դստեր դուստր, ոչ հարազատ թոռնուհի (մորեղբոր կամ հորեղբոր), եղբոր կամ քրոջ որդու դուստր։
Թոռներն ունեն որոշակի իրավունքներ և պարտականություններ ինչպես հայրական, այնպես էլ մայրական կողմի պապիկի և տատիկի նկատմամբ։ Այսպես անչափահասները, կարիքավոր  կամ անգործունակ չափահասները իրավասու են նյութական  աջակցություն ստանալ բավարար նյութական միջոցներ ունեցող տատիկից և պապիկից՝ պայմանով, եթե նրանք չեն կարող ստանալ այդ աջակցությունն իրենց ծնողներից։ Իրենց հերթին բավարար միջոցներ ունեցող թոռները պարտավոր են ապահովել իրենց տատիկներին և պապիկներին՝ անհրաժեշտության և անգործունակության դեպքում, եթե վերջիններս նյութական միջոցներ չեն կարող ստանալ իրենց ամուսնուց կամ երեխաներից։ Թոռները և ծոռները, պապիկը և տատիկը, օժտված են հաջորդական  ժառանգական իրավունքներով։ Թոռները և ծոռները օրենքով  ժառանգում են իրենց պապից (տատից) հետո, եթե ժառանգության փոխանցման ժամանակ ժառանգորդ ծնողներից ոչ ոք կենդանի չէ, ընդ որում, նրանք  հավասարապես ժառանգում են այն բաժինը, որն, ըստ օրենքի, պետք է պատկաներ իրենց մահացած հորը։
Մայրական և հայրական կողմի տատը և պապը երկրորդ հերթի ժառանգների հետ միասին կարող են  ժառանգորդ  հանդիսանալ  իրենց  թոռներից հետո։


== Տես նաև ==
Պապ (մեծ հայր)
Տատ (մեծ մայր)


== Ծանոթագրություններ ==


== Արտաքին հղումներ ==
Сроки генеалогии.
Степени родства и степени свойства(չաշխատող հղում)


== Աղբյուրներ ==
http://www.aratta-ukraine.com/sacred_ua.php?id=75 Archived 2014-09-11 at the Wayback Machine.
Հովիվների երկրպագությունը (նկար, Կորեջիո)

«Հովիվների երկրպագությունը» (իտալերեն՝ Adorazione dei pastori) նկարը պատկանում է Վերածննդի ժամանակաշրջանի իտալացի նկարիչ Կորեջիոյի վրձնին, որը ավարտին է հասցվել մոտավորապես 1530 թվականին։ Դրված է Դրեզդենի պատկերասրահում։


== Նկարագրություն ==
Ղուկասի ավետատարանի համաձայն՝ հրեշտակը երևում է հովիվներին և հայտնում Փրկչի ծննդյան մասին։
Նկարում պատկերված են լույսի շողերով համակված թռչող հրեշտակներ։ Հովիվը արդեն գոմում է։ Նա ցնծում է, քանի որ սեփական աչքերով տեսնում է նորածին Քրիստոսին։ Հովվի շունը զգուշորեն հոտոտում է մսուրը, որտեղ Մանուկն է, և կարծես հենց նրանից է արձակվում կախարդական լույսը՝ ողողելով երջանիկ Աստվածածնի դեմքը։ Աղախիններից մեկը կուրացած է լույսից, մյուսը ցնծում է հովիվների հետ։ Հովսեփը չի մասնակցում համընդհանուր գործողությանը, նա պատկերված է երկրորդ պլանում ավանակին խնամելիս։
Նկարը Ալբերտո Պրատոների կողմից պատվիրվել էր 1522 թվականի հոկտեմբերին Սուրբ Պրոսպերո եկեղեցու ընտանեկան մատուռի համար, որտեղ նկարը տեղադրվել է 1530 թվականին։ 1640 թվականին դուքս Ֆրանչեսկո I դը Էստեն այն տարել է իր անձնական պատկերասրահ, իսկ 1746 թվականին նկարը տեղափոխվել է Դրեզդեն։
Կորեջիոյի ստեղծագործությունը առանձնանում է լույսի և ստվերի նորարական մոտեցմամբ։ Իր աշխատանքում նկարիչը օգտագործել է լույսը՝ հավասարակշռություն ստեղծելու ձախ կողմից կենդանացող տեսարանի և աջից նկատվող լուռ ուրախության միջև։ Պատահական չէ, որ այս նկարը անվանել են առաջին նշանավոր գիշերային տեսարանը եվրոպական գեղանկարչության մեջ:Այստեղ Քրստոսի ծնունդը վերածվում է հրաշք լույսի, թեև Կորեջիոն առաջինը չէր, որ մեկնաբանում է Հիսուսի կերպարը որպես «աշխարհի լուսատու»։ «Հովիվների երկրպագությունը» նկարը ազդել է Լոմբարդյան դպրոցի շատ նկարիչների աշխատանքների վրա։ Այն նմանօրինակելու առիթ է եղել այնպիսի վարպետների համար, ինչպիսիք են Կամիլո Պրոկաչինին, Լուկա Կամբիազոն, Գվիդո Ռենին, Դոմենիկինոն, ավելի ուշ Ֆեդերիկո Բարոչին և Կառլո Մարատան։


== Գրականություն ==
Patrick de Rynck How to Read a Painting — Decoding, Understanding And Enjoying The Old Masters. — Thames & Hudson, 2004. — С. 166-167. — ISBN 978-0-500-51200-5
Valerio Terraroli, Correggio, Elemond Arte, 1992
Cecil Gould, The paintings of Correggio, Londra 1976, pp. 182–183.
Luigi Pungileoni, Memorie istoriche di Antonio Allegri detto il Correggio, II, Parma 1818, p. 212.
Adolfo Venturi, La R. Galleria Estense in Modena, Modena 1882—1883, pp. 318–323.
Arthur Ewart Popham, Correggio’s Drawings, London 1957, cat. n. 72.
Giuseppe Adani, Correggio pittore universale, Silvana Editoriale, Correggio 2007. ISBN 9788836609772


== Ծանոթագրություններ ==


== Հղումներ ==
Նկարի նկարագրությու(անգլ.)
Ջուղայի բերդ

Ջուղայի բերդ (հայտնի է նաև Դարվազրի բերդ անունով), ավերված ամրոց ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի վարչական կենտրոն հանդիսացող Ջուղա քաղաքի տարածքում։


== Անվանում ==
Բերդը դարեր շարունակ բնակավայրի անունով անվանվել է Ջուղայի բերդ։ Երբեմն հիշատակվել է Դարվազրի բերդ անունով։ Վերջին անվանումը ստացել է արևելքից քաղաքը պաշտպանող պարսպագոտում քաղաքի գլխավոր մուտքի բարձր ու աշտարակավոր դարպասի պատճառով։


== Տեղադրություն ==
Ջուղայի բերդը գտնվել է քաղաքի արևելյան մասում՝ Արաքս գետից դեպի մոտակա լեռնաշղթան ձգվող լեռան վրա։


== Պատմություն ==
Հիմնադրվել է 10-ից 12-րդ դարերում։ Բերդի մասին շատ քիչ տեղեկություններ են հայտնի։


== Նկարագրություն ==
Ունեցել է բարձր պարիսպ և ժամանակին համարվել է անմատչելի ամրություն։ Կառուցված է ճեղքված և կիսամշակ քարերով։ Արդեն խորհրդային տարիներին բերդապարիսպների ու նրա աշտարակների, ինչպես նաև հարակից այլ շինությունների մեծ մասն ավերված էր։


== Տես նաև ==
Ջուղա


== Ծանոթագրություններ ==
Տիլա (գյուղ, Տառտու շրջան)

Տիլա (էստ․՝ Tila), գյուղ Էստոնիայի Տարտումաա նահանգի Տառտու շրջանում։
2011 թվականի տվյալներով գյուղում բնակվում էր 184 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ժորնավա

Ժորնավա (ուկրաիներեն՝ Жорнава), գյուղ Ուկրաինայի Անդրկարպատյան մարզի Վելիկոբերեզնյայի շրջանում։
2001 թվականի տվյալներով Ժորնավա գյուղում բնակվում էր 601 մարդ։ Բնակավայրը զբաղեցնում է 48276 կմ² տարածք։ Բնակչության խտությունը կազմում էր 12,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աղմեզար (լեռնաճյուղ)

Անվան այլ կիրառումների համար տե՛ս՝ Աղմեզար (այլ կիրառումներ)Աղմեզար, լեռնաճյուղ Անտիպոնտական լեռներում։ Կազմում է վերջիններիս ծայր արևմտյան հատվածը։


== Ծանոթագրություններ ==
Իվանովսկոե (գյուղ, Գագարինսկի շրջան)

Անվան այլ կիրառումների համար տե՛ս՝ ԻվանովսկոեԻվանովսկոե (ռուս.՝ Ивановское), գյուղ Ռուսաստանի, Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Այոն (կղզի)

Անվան այլ կիրառումների համար տե՛ս՝ Այոն (այլ կիրառումներ)Այոն, կղզի Հյուսիսային սառուցյալ օվկիանոսի Արևելասիբիրյան ծովում, Չաունսկայա գուբայի (ծովածոցի) մոտքի մոտ։
Վարչականորեն այն պատկանում է Ռուսաստանի Դաշնության Չուկոտկայի ինքնավար շրջանի Չաունսկի շրջանին։


== Աշխարհագրություն ==
Այոնը գտնվում է Չաունսկայա գուբայի արևմտյան ափի մոտ, Կոլիմայի ծովածոցի արևելյան հատվածում ։  Շուրջբոլորը կան մի քանի ոչ մեծ կղզիներ՝ Չենկուլը, Ռիյանռանոտը և այլն։ Կղզու երկարությունը 63 կմ է, լայնությունը՝ 38 կմ։ Կղզին բավականին հարթ է ու ցածր, ծովի մակերևույթից ունի 64 մ բարձրություն։ Կան բազմաթիվ փոքր լճեր, տարածքը մեծապես լցված է ջրով։ Կղզու տարածքը զբաղված է հյուսիսային սառուցյալ տունդրաներով։ Կան նաև եղջերական արոտավայրեր։ Այրոն կղզին բաժանվում է Մալիմ մայրցամաքից Չաունսական նեղուցով,, որը շատ փոքր է, որը շատ մակերեսային է, որի մինիմալ լայնությունը կազմում է 2 կմ։
Այոնում կան երկու ոչ մեծ բնակավայրեր՝ Էլվունեյ և (այժմ լքված) (ныне заброшенный) և Այոնի հյուսիսարևմտյան կղզու վերջում։


== Կլիմա ==
Տարեկան միջին ջերմաստիճանը կազմում է -11, 4°С։ Բացարձական առավելագույն ջերմաստիճանը արձանագրվել է 1975 թվականի հուլիսին +30, 2°С, բացարձակ նվազագույնը 1978 թվականի փետրվարին -50, 3°С։


== Պատմական տեղեկություններ ==
Առաջին հիշատակումը Այոն կղզու մասին կապված է հետախույզ Իսայա Իգնատեվայի անվան հետ, ով 1646 թվականին վայրէջք կատարեց ափ և իրականացրեց արևտուր տեղի բնակիչների հետ։ 1761 թվականին Այոն այցելեց հռչակավոր վաճառական Նիկիտա Շալաուրովը, անվանելով նրա «Զավադա»։ Գրեթե 100 տարի այստեղ ամեն ինչ մնում է նույնը, Ֆ․ Պ․ Վրանգելի արշավախումբը, ով հետագայում քարտեզով հասել է կղզի ինչպես Սաբադեյ։
1933 թվականին կղզու տարածքում անցկացվել է կոլեկտիվացում, այդ ժամանակ եղել է «Էնմիտագինո» ընկերության հիման վրա, որը վերացվեց նախիրի։ 1950 թվականին այն վերածեցին կոլխոզի։ Երկար ժամանակ կոլխոսը ուներ զարգացած տնտեսություն Չուկոտկում՝ նախիրը, որում կար մի քանի հազար եղջերու։ 1968 թվականին կոլխոզը վերակազմավորվեց որպես ֆերմա։
Խորհրդային Միության փլուզումից հետո մարզը ունեցավ դժվար ժամանակներ։ Կտրուկ նվազեց եղջերուների քանակը։ Տնտեսությունը գնում էր դեպի անկում, բնակչությունը զգալիորեն նվազեց։
Կղզում առաջացան բնապահպանական խնդիրներ։


== Հետազոտական աշխատանքներ ==
1942 թվականի մարտի 21ից կղզում գործում են ծովային հիդրոօդերեւութաբանական կայաններ
1980 թվականի կեսերին կղզի այցելեցին արշավախմբեր կաթնասունների և թռչունների կենսաբանությունը ուսումնասիրելու համար։


== Ծանոթագրություններ ==
Ալիբեկ (լեռնագագաթ)

Անվան այլ կիրառումների համար տե՛ս՝ Ալիբեկ (այլ կիրառումներ)Ալիբեկ, լեռնագագաթ Հայաստանում, Ծաղկունյաց լեռնաշղթայում։


== Ծանոթագրություններ ==
(9931) Հերբհաուպտման

(9931) Հերբհաուպտման (անգլ.՝ Herbhauptman), աստերոիդ աստերոիդների հիմնական գոտում։ Հայտնաբերվել է 1985 թվականի ապրիլի 18-ին Անտոնին Մրկոսի կողմից Կլետում։
Միջին հեռավորությունը Արեգակից կազմում է 2,378389 ա. մ., առավելագույնը մոտենում է 1,9569 ա. մ. հեռավորության վրա և հեռանում 2,7998 ա. մ.։ Արեգակի շուրջ մեկ ամբողջական պտույտ է կատարում 1339,75 երկրային օրվա ընթացքում, իր ուղեծրով շարժվելով միջինում 0,268708 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,47° անկյուն։
Հերբհաուպտման աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9931) Հերբհաուպտման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տամպել լա Ֆոս

Տամպել լա Ֆոս (ֆր.՝ Templeux-la-Fosse), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 164 մարդ, բնակչության խտությունը` 22.68 մարդ/կմ²։ Բնակավայրը զբաղեցնում է 7.23 կմ² տարածք։


== Աշխարհագրություն ==
Գտնվում է Փարիզ քաղաքից 135 կմ հյուսիս, Ամյեն քաղաքից 55 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 84 աշխատունակ (15-64 տարեկան)  բնակիչ, որոնցից ակտիվ էին 57-ը, իսկ ոչ ակտիվները` 27։ Ակտիվության ցուցանիշը կազմում է 67,9 %։ 57 աշխատունակ մարդկանցից աշխատել է 51 անձ (24 տղամարդ և 27 կին)։ Գործազուրկ են եղել 6 անձ (3 տղամարդ և 3 կին)։ 27 անաշխատունակներից 10-ը եղել են աշակերտներ կամ ուսանողներ, 6-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Խեցերա

Խեցերա (վրաց.՝ ხეცერა), գյուղ Վրաստանում։ Գտնվում է Սամեգրելո-Զեմո Սվանեթ մարզի Զուգդիդի շրջան‎‎‎ում։


== Դիրք ==
Գյուղը գտնվում է ծովի մակարդակից 80 մետր բարձրության վրա։ Շրջկենտրոն Զուգդիդիից հեռու է 19 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 261 մարդ։


== Ծանոթագրություններ ==
Ֆելիետոն

Թերթոն կամ ֆելիետոն (ֆր.՝ feuilleton < feuille – թերթ, թերթիկ), գեղարվեստա-հրապարակախոսական գրական ժանր, որին հատուկ է քննադատական, հաճախ կատակերգական, երգիծական բնույթը։


== Ծագում ==
Ժանրի ծագումը համարվում է 1800 թվականի հունվարի 28-ը, երբ փարիզյան «Ժուռնալ դը դեբա» («Journal des Débats») թերթի մեջ դրվել էր հավելյալ թերթիկ (feuilleton), որտեղ սկսել են տպագրվել հայտարարություններ, թատերական և երաժշտական գրախոսություններ, նորաձևությանը վերաբերող հաղորդումներ, հանելուկներ, այսինքն՝ ոչ քաղաքական և ոչ էլ պաշտոնական նյութեր։ Ֆելիետոն խորագրի տակ տպագրվել են նույնիսկ վեպեր (Էժեն Սյուի «Փարիզի գաղտնիքները», Ալեքսանդր Դյումայի «Երեք հրացանակիրները»), դրանով սկզբնավորվել է «թերթոն վեպ»-ը։


== Հատկանիշներ ==
Թերթոնի հատկանիշներն են՝ հաղորդման նյութի այժմեականությունը, շարժունակությունը, առերևույթ «անպլանայնությունը», թեթևությունը, կոմպոզիցիայի ազատ կերպը, գեղարվեստական և ոչ-գեղարվեստական ժանրերի պարոդիական կիրառումը։


== Հայ ֆելիետոնիստներ ==
Հակոբ Պարոնյան
Երվանդ Օտյան
Սուրեն Վահունի
Լեռ Կամսար


== Ծանոթագրություններ ==
(2238) Ստեշենկո

(2238) Ստեշենկո (անգլ.՝ Steshenko), աստերոիդ աստերոիդների հիմնական գոտում։ Հայտնաբերվել է 1972 թվականի սեպտեմբերի 11-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,058809 ա. մ., առավելագույնը մոտենում է 2,5102 ա. մ. հեռավորության վրա և հեռանում 3,6074 ա. մ.։ Արեգակի շուրջ մեկ ամբողջական պտույտ է կատարում 1954,01 երկրային օրվա ընթացքում, իր ուղեծրով շարժվելով միջինում 0,184236 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,31° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2238) Ստեշենկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իրինա Սուսիդկո

Իրինա Պետրովնա Սուսիդկո (նոյեմբերի 15, 1958(1958-11-15), Դնեպր, Ուկրաինական ԽՍՀ, ԽՍՀՄ), ռուս երաժշտագետ, արվեստագիտության դոկտոր (2000 թվական), պրոֆեսոր (2003 թվական)։


== Կենսագրություն ==
Ծնվել է միջատաբան Պ. Ի. Սուսիդկոյի ընտանիքում։ Դնեպրոպետրովսկ քաղաքում նա ավարտել է Մ. Գլինկայի անվան երաժշտական քոլեջի դաշնամուրի և տեսական բաժինները։ 1983 թ. ավարտել է Մոսկվայի Գնեսինների անվան ռուսական երաժշտական ակադեմիայի երաժշտամանկավարժական ինստիտուտի պատմության, տեսության և կոմպոզիցիայի ֆակուլտետը։ Ավարտելուց հետո դպրոցը՝ Ֆ. Գ. Արխամանովի դասարանում, 1988 թվականին պաշտպանեց թեկնածուական ատենախոսությունը՝ «Կ. Վ. Գլուկի երաժշտական ​​դրաման՝ լուսավորության մշակույթի համատեքստում»։ 1984 թվականից դասավանդել է Ռուսաստանի Գնեսինների անվան երաժշտական ակադեմիայում, որտեղ 2000 թվականին պաշտպանել է Դոկտորական ատենախոսությունը ("Օպերա-seria: Գենեզիս և ժանրի պոետիկա"): Պրոֆեսորը (2003) 2009 թվականից ղեկավարել է վերլուծական երաժշտագիտության ամբիոնը։
Միաժամանակ, Պ. Ի. Սուսիդկոն աշխատել է արվեստագիտության պետական ինստիտուտում, 2004 թվականից հանդիսացել է Արևմուտքի դասական արվեստի ոլորտի առաջատար գիտաշխատող, «Հին Երաժշտություն» և «Գնեսինների անվան ռուսական երաժշտության ակադեմիայի գիտական գրությունները» ամսագրերի խմբագրական խորհրդի անդամ։
Ամուսինը՝ երաժշտագետ Պ. Վ. Լուցկեր (ծնված. 1959 թ.):


== Գիտական գործունեություն ==
Իրինա Սուսիդկոյի հետազոտական ​​հետաքրքրությունները ներառում են 17-ից 20-րդ դարերի արևմտաեվրոպական երաժշտության պատմությունը, երաժշտական ​​թատրոնը, ներառյալ 17-19-րդ դարերի իտալական օպերան, երաժշտական ​​և տեսական ուսմունքների պատմությունը, ռուսական երաժշտությունը եվրոպական մշակույթի համատեքստում։


=== Աշխատանք ===
18-րդ դարի իտալական օպերան։ Մաս 1. Արկադի նշանի ներքո (1998 թ., համահեղինակ՝ Պ. Վ. Լուցկերի հետ)
18-րդ դարի իտալական օպերան։ Մաս 2. Մետաստազիո դարաշրջանը (2004 թ., Պ. Վ. Լուցկերի հետ համատեղ)
Մոցարտը և նրա ժամանակը (2008 թ., համահեղինակ՝ Պ. Վ. Լուցկերի հետ)


== Ծանոթագրություններ ==
Սիմուլինկ

Սիմուլինկ (անգլ.՝ simulink), գրաֆիկական ծրագրավորման միջավայր է մոդելավորման համար, մշակված Մեթ Վորքսի կողմից, բազմաբնույթ դինամիկ համակարգերի  ծրագրավորման և վերլուծման համար։ Դրա  առաջնային ինտերֆեյսը գրաֆիկական բլոկի դիագրամ գործիքն  է՝ հարմարեցված բլոկային գրադարանների հավաքածուներին։ Այն առաջարկում է ամուր ինտեգրացիա Մեթլեբի մնացած միջավայրով և կարող է վարել Մեթլեբը կամ սկրիպտ անել դրանից։ Սիմուլինկը լայնորեն օգտագործվում է ավտոմատ հսկողության մեջ և բազմաբնույթ տիրույթի մոդելավորման թվային ազդանշանի մշակման և Մոդել-Բեյսդ Դիզայնի համար։


== Ավելացնել արտադրանք ==
Մեթ Վորքսը և այլ ուրիշ երրորդ կողմի ապարատ և ծրագրային ապահովման արտադրանքներ կարող են օգտագործվել Սիմուլինկի հետ։ Օրինակ՝  Stateflow ընդլայնում է Սիմուլինկը դիզայնի միջավայրով զարգացնելու համար պետական մեքենաները և հոսքի աղյուսակները։                                                                                                                                                                                                                             Մեթ Վորքսը պնդում է իրենց միմյանց հետ զուգորդված ապրանքատեսակով, Սիմուլինկը կարող է ավտոմատ առաջացնել  C աղբյուրի կոդը համակարգերի ներդրման ճիշտ ժամանակի համար։ Որպես կոդի բարելավվման արդյունավետություն և ճկունություն, սա դառնում է ավելի լայնորեն տարածված համակարգերի արտադրության համար, դառնալով գործիք ներդրված համակարգի դիզայնի աշխատանքում իր ճկունության և արագ կրկնօրինակել կարողանալու շնորհիվ։ Ներկառուցված կոդերը   բավական արդյունավետ են ներկառուցված համակարգերում օգտագործելու համար։
Սիմուլինկը իրականում (նախկինում հայտնի որպես xPC Target),  հիմնված x86-ի հետ  իրական ժամանակի համակարգի հետ, սիմուլիզմի համար միջավայր է և Սիմուլինկի թեստավորում, Stateflow մոդելներ ֆիզիկական համակարգում ճիշտ ժամանակին։ Մեկ այլ MathWorks արտադրանք նաև աջակցում է հատուկ ներդրված թիրախների։ Երբ օգտագործվում է ուրիշ ընդհանուր արտադրանքների հետ, Սիմուլինկը և Stateflow կարող են ավտոմատ առաջացնել synthesizable VHDL և Verilog։
Սիմուլինկի Verification և Validation ակտիվացնոմ են համակարգված մոդելների վավերացումը և ստուգումը մոդելների ոճի ստուգման միջոցով, պահանջների հետագծելիությունը և լուսաբանման վերլուծության մոդելը։ Simulink Design Verifier-ը օգտագործում է ֆորմալ մեթոդներ․ բացահայտելու համար դիզայնի սխալներ, ինչպիսիք են ամբողջական տատանում, բաժանում 0-ի վրա և մեռած տրամաբանություն, և առաջացնում է  էներգետիկ փորձարկման սցենարներ Simulink միջավայրում մոդելի ստուգման համար։
SimEvents- ը օգտագործվում է Simulink միջավայրում հերթագրային համակարգերի մոդելավորման համար, գրաֆիկական կառուցվածքային բլոկների գրադարան ավելացնելու համար  և  Simulink- ում ժամանակի վրա հիմնված մոդուլյացիայի շարժիչ ավելացնելու համար։ Հետևաբար Simulink- ում կարելի է ցանկացած մոդելավորում իրականացնել, և մոդելը կարող է այդ միջավայրի ցանկացած կետում մոդելավորվել։
Բլոկների տարբեր ձևերից կարող են օգտվել՝ օգտագործելով Սիմուլինկի գրադարանի բրաուզերը։ Հետևաբար օգուտը կարելի է դուրս բերել իր միջավայրի արդյունավետությունից։


== Փոխարինման  պատմություն ==


== Տես ավելին ==
LabVIEW


== Հղումներ ==


== Արտաքին հղումներ ==
https://www.mathworks.com/products/simulink.html Սիմուլինկ. պաշտոնական կայք
(2648) Օվա

(2648) Օվա (անգլ.՝ Owa), աստերոիդ աստերոիդների հիմնական գոտում։ Հայտնաբերվել է 1980 թվականի նոյեմբերի 8-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,250359 ա. մ., առավելագույնը մոտենում է 1,8582 ա. մ. հեռավորության վրա և հեռանում 2,6425 ա. մ.։ Արեգակի շուրջ մեկ ամբողջական պտույտ է կատարում 1233,04 երկրային օրվա ընթացքում, իր ուղեծրով շարժվելով միջինում 0,291962 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2648) Օվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կանունի

Կանունի (ուկրաիներեն՝ Кануни), գյուղ Ուկրաինայի Ժիտոմիրի մարզի Նովգորոդ-Վոլինսկի շրջանում։
2001 թվականի տվյալներով Կանունի գյուղում բնակվում էր 367 մարդ։ Բնակավայրը զբաղեցնում է 2046 կմ² տարածք։ Բնակչության խտությունը կազմում էր 179,37 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարլոն Ռուդետ

Մարլոն Ռուդետ (անգլ.՝ Marlon Roudette, հունվարի 5, 1983(1983-01-05), Լոնդոն, Միացյալ Թագավորություն), վինսենթացի և բրիտանացի երաժիշտ, «Mattafix» խմբի նախկին անդամ։ 


== Կենսագրություն ==
Ծնվել է Լոնդոնում։ Հայրը՝ Քեմերոն Մակվեյը, երաժշտական պրոդյուսեր է։ Մոր և քրոջ հետ Սենթ Վինսենթ և Գրենադիններ տեղափոխվելուց հետո սկսում է իր երաժշտական կարիերան։ 17 տարեկանում վերադառնում է Լոնդոն։
Ունի երկքաղաքացիություն։ Բրիտանական արմատները հոր կողմից, իսկ Սենթ-Վինսենթի արմատները, մոր կողմից։
Հիմնականում ստեղծագործում է փոփ և ռեգգի ոճերում։


== Երաժշտական կարիերան ==


=== 2011 թվական։ Դեբյուտային սոլո ալբոմ ===
2011 թվականի հուլիսի 17-ին թողարկում է իր դեբյուտային սոլո ալբոմը՝ «Brotherhood of the Broken»: Հուլիսի 20-ին հրապարակում է «New Age» կատարումը որպես առաջին սինգլ։ 2011 թվականի օգոստոսի 16-ին «New Age» հասանելի էր «iTunes»-ի բոլոր հարթակներում։ Սինգլը գրավեց առաջին տեղը Գերմանիայում, Ավստրիայում և Շվեյցարիայում։ 


== Ծանոթագրություններ ==


== Աղբյուրներ ==
Dutch աղյուսակում 
Swiss աղյուսակում
Լիպե (գյուղ, Իիսակու շրջան)

Անվան այլ կիրառումների համար տե՛ս՝ ԼիպեԼիպե (էստ․՝ Lõpe), գյուղ Էստոնիայի Իդա-Վիրումաա նահանգի Իիսակու շրջանում։
2011 թվականի տվյալներով գյուղում բնակվում էր 6 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մոհամեդ Ռաֆի

Մոհամեդ Ռաֆի (հինդի՝  मोहम्मद रफ़ी, դեկտեմբերի 24, 1924(1924-12-24), Kotla Sultan Singh, Փանջաբ, Բրիտանական Հնդկաստան, Բրիտանական կայսրություն - հուլիսի 31, 1980(1980-07-31), Մումբայ, Հնդկաստան), հանրաճանաչ հնդիկ երգիչ, Մաննա Դեյի, Մուկեշի և Կիշոր Կումարի հետ միասին համարվում է հնդկական կինոյի արտակադրային երգի «ոսկե ձայներից» մեկը։ Իր ստեղծագործական կյանքի ընթացքում ձայնագրել է մոտ 5000 երգ, արժանացել է մի շարք կինեմատոգրաֆիական մրցանակների, այդ թվում վեց անգամ Filmfare Awards մրցանակին՝ արտակադրային լավագույն վոկալի համար։ Պարգևատրվել է մի քանի պետական պարգևներով, այդ թվում ստացել է նաև Պադմա Շրի (1967 թ.)։


== Կենսագրություն ==
Մոհամեդ Ռաֆին ծնվել է Ամրիթսարի մոտ գտնվող Կոտլա Սուլթան Սինգհ գյուղում, վարսավիր և հրուշակագործ Հաջի Ալի Մոհամեդի ընտանիքում, որտեղ նա վեց երեխաներից հինգերորդն էր։ Շուտով նրա ծնվելուց հետո ընտանիքը տեղափոխվել է Լահոր (ներկայիս Պակիստան), որտեղ մինչ այսօր պահպանվել է նրանց ընտանեկան տունը։ Առաջին անգամ Մոհամեդ Ռաֆին երաժշտության նկատմամբ հետաքրքրություն է ցուցաբերել, երբ դեռ մանուկ էր և նմանակում էր լահորյան փողոցների ֆակիրների երգելաոճը։ Նրա հարազատները ուշադրություն դարձնելով տղայի տաղանդին, խրախուսում էին նրան և վերջապես համոզեցին նրա ծնողներին, որպեսզի թույլ տան նրան՝ լրջորեն զբաղվելու այդ մասնագիտությամբ։
Մոհամեդ Ռաֆին ուսումնասիրել է հնդկական դասական երգի հիմունքները։ Նրա առաջին ելույթը հասարակության առջև տեղի է ունեցել Լահորում, երբ նա ընդամենը 13 տարեկան էր։ Դա տեղի է ունեցել հայտնի երգիչներից մեկի համերգի ժամանակ, երբ անջատվել էր էլեկտրականությունը և Մոհամեդ Ռաֆիին խնդրեցին երգել՝ բարկացած հանդիսատեսին զբաղեցնելու համար։ Հանդիսատեսներից մեկը (Շյամ Սանդար) տպավորվել էր տղայի արվեստից և հրավիրել է նրան Բոմբեյ՝ ֆիլմերի համար երգելու, օգնել նրան ձայնագրելու իր առաջին արտակադրային երգը «Gul Baloch» (1941 թ.) ֆիլմի համար։ Այդ նույն տարում Մոհամեդ Ռաֆին հրավիրվել է երգելու լահորյան ռադիոհաղորդումների All India Radio գործակալությունում։
1944 թվականին Մոհամեդ Ռաֆին տեղափոխվել է Բոմբեյ, որտեղ ծանոթացել է շատ կինոգործիչների հետ և շարունակել է երգել ֆիլմերի համար։ Հաճախ նրան համարում են հնդկական կինոյի լավագույն երգիչ։ Այդ կարծիքին էին նաև նրա կոլեգաները՝ Լատա Մանգեշկարն ու Մաննա Դեյը։ 2000-ական թվականներին մի շարք հասարակական գործիչներ, դերասաններ, սենատորներ և նախարարներ պաշտոնապես հայտարարում էին, որ Մոհամեդ Ռաֆին հետմահու պետք է պարգևատրվի Բհարատ Ռատնա բարձրագույն քաղաքացիական պարգևով, ինչպես նաև Դադասահեբ Փհալկեի անվան մրցանակով, սակայն մինչ օրս Հնդկաստանի կառավարությունը նման որոշում չի կայացրել։
Մոհամեդ Ռաֆին մահացել է 1980 թվականի հուլիսի 31-ին՝ ինֆարկտից և հուղարկավորվել է Մումբայի Ջուհու թաղամասի մուսուլմանական գերեզմանոցում։


== Ծանոթագրություններ ==
Ամյեն

Ամյենը (ֆր.՝ Amiens), քաղաք Ֆրանսիայի հյուսիսում, Սոմ գետի ափին։ Պիկարդիա մարզի գլխավոր քաղաքն է, Սոմ գավառի վարչական կենտրոնն է։ 1968 թվականին ուներ 137 հազար բնակչություն։ Երկաթուղային հանգույց է։ Տեքստիլ արդյունաբերության հնագույն կենտրոն, արտադրում է գլխավորապես թավիշ, բրդյա ու բամբուկյա գործվածքեղեն։
Կան նաև մեքենաշինական ու քիմիական գործարաններ։ Ամիեն հռչակված է գոթական ոճի Աստվածամոր տաճարով (1220-1288, ճարտարապետ Ռոբեր դը Լյուգարշ), որը հսկա չափերի (երկարությունը՝ 145 մ, միջին նավի բարձրությունը՝ 42 մ), եռանավ կառույց է, ներսի տարածության լուծմամբ ֆրանսիական գոթական տաճարներից ամենակատարյալը։
Առաջին համաշխարհային պատերազմի ժամանակ, 1918 թվականի օգոստոսին, Ամիենի մերձակայքում տեղի է ունեցել Ամիենի ռազմական օպերացիան։ 1940-1944 թվականին քաղաքը օկուպացրել են գերմանա-ֆաշիստա֊կան զորքերը։


== Պատմություն ==
Ամյեն քաղաքի շրջակայքը բնակեցված է եղել դեռ պալեոլիթի շրջանում։ Նախքան հռոմեացիների գալուստն այդ շրջանում բնակվել են ամբիան ցեղի գալլերը։ 4-րդ դարում Ֆիրմին Ամյենցին Պիկարդիայում տարածել է քրիստոնեությունը։
Միջին դարերում Ամյենը Վերմանդուա և Ամյենուա կոմսությունների կազմում էր։ 859 թվականին նորմանները կողոպտել են քաղաքը, իսկ 882 թվականին արշավանքը կրկնվել է, որի հետևանքով հրկիզվել է քաղաքի տաճարը։ Ամյենը 1435-77 թվականներին Բուրգունդյան Նիդերլանդների կազմում է գտնվել։
1597 թվականին քաղաքը գրավել են իսպանացիները Պեդրո Էնրիկես դե Ասևեդոյի հրամանատարությամբ։ Վեցամսյա պաշարումից հետո Հենրիխ Մեծը քաղաքը վերադարձրել է Ֆրանսիային։ 1870 թվականին Ամյենի մոտ ճակատամարտ է տեղի ունեցել գերմանացիների ու ֆրանսիացիների միջև, որն ավարտվել է գերմանացիների հաղթանակով։
Առաջին համաշխարհային պատերազմի տարիներին Ամյենում 10 000 տուն է ավերվել։ Քաղաքը Երկրորդ համաշխարհային պատերազմի տարիներին նոր ավերածությունների է ենթարկվել։


== Ժողովրդագրություն ==


== Քույր քաղաքներ ==
 Դորտմունդ, Գերմանիա (1960)
 Գյորլից, Գերմանիա (1971)
 Դարլինգթոն, Մեծ Բրիտանիա (1973)
 Տալսա, ԱՄՆ (2005)
 Մինաս, Ուրուգվայ (2010)


== Պատկերասրահ ==

		
		
		


== Տեսարժան վայրեր ==
Ամյենի տաճարը XIX դարի դասական գոթական աճի ամենամեծ տաճարն է աշխարհում։ Հրդեհվելուց հետո 1220 թվականին սկսվել է տաճարի վերակառուցումը, որն ավարտվել է 1247 թվականին։
Քաղաքային կրկես, որը կոչվել է Ժյուլ Վեռնի անունով։
Մադլեն գերեզմանատուն, որտեղ բազմաթիվ հուշարձաններ կան, այդ թվում, Ժյուլ Վեռնի քանդակը։


== Ծանոթագրություններ ==


== Արտաքին հղումներ ==
Պաշտոնական կայք
INSEE
Ամյենի տաճար
Ամյենի և Սոմի լուսանկարներ
(3140) Ստելաֆան

(3140) Ստելաֆան (անգլ.՝ Stellafane), աստերոիդ աստերոիդների հիմնական գոտում։ Հայտնաբերվել է 1983 թվականի հունվարի 9-ին Բրայան Սկիֆի կողմից Անդերսոն Մեսայում։
Միջին հեռավորությունը Արեգակից կազմում է 3,015463 ա. մ., առավելագույնը մոտենում է 2,6972 ա. մ. հեռավորության վրա և հեռանում 3,3337 ա. մ.։ Արեգակի շուրջ մեկ ամբողջական պտույտ է կատարում 1912,62 երկրային օրվա ընթացքում, իր ուղեծրով շարժվելով միջինում 0,188223 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,27° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3140) Ստելաֆան աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դյուլա Յուհաս

Դյուլա Յուհաս (հունգ.՝ Juhász Gyula, ապրիլի 4, 1883(1883-04-04), Սեգեդ, Հունգարիա - ապրիլի 6, 1937(1937-04-06), Սեգեդ, Հունգարիա), հունգարացի բանաստեղծ, Բաումգարտեն մրցանակի դափնեկիր։


== Կենսագրություն ==
Դյուլա Յուհասը ծնվել է Սեգեդում։ 1902 թվականին ավարտել է տեղի ծխական դպրոցը, այնուհետև՝ Բուդապեշտի համալսարանը։ 1912 թվականին լատիներեն է դասավանդել դպրոցում։ Եղել է սոցիալ-դեմոկրատական շարժման կողմնակից. Առաջին բանաստեղծությունները տպագրվել են 1899 թվականին Սեգեդի թերթերում։
Տառապել է դեպրեսիայով։ Մի քանի անգամ փորձել է ինքնասպան լինել։ Առաջինը փորձ արել է 1907 թվականի փետրվարի 9-ին։ 1928 թվականին նրան նշանակվել է ամսական թոշակ։ 1929 թվականին առաջիններից է եղել, ով ստացել է Բաումգարտեն մրցանակ։ 1930-ական թվականներին բուժվել է հոգեբուժարանում։ 1937 թվականին ինքնասպանություն է գործել։


== Ստեղծագործություններ ==
Ստեղծագործական սկզբնական շրջանում («Բանաստեղծներ», 1907, «Վերջին այգեկութ», 1918, «Իմ կյանքը», 1925) հետևել է դեկադենտներին, սակայն այդ ժամանակ էլ նրան բնորոշ են եղել հայրենասիրական և սոցիալական մոտիվները։ Բուրժուա-դեմոկրատական, ապա նաև սոցիալիստական հեղափոխությունների տարիներին (1918-1919) Յուհասը հանդես է եկել իբրև իմպերիալիզմի հակառակորդ։ Իր բանաստեղծությունների ժողովածուներում կերտել է հունգար աշխատավոր ու բանվոր մարդու հավաքական կերպարը, արտահայտել է նրա ապրումներն ու ակնկալիքները։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Դյուլա Յուհասի ստեղծագործությունների թարգմանությունը Մ. Ցեսարսկու կողմից
Սամվել Պետրոսյան (ֆուտբոլիստ)

Անվան այլ կիրառումների համար տե՛ս՝ Սամվել Պետրոսյան (այլ կիրառումներ)Սամվել Ալեքսանդրի Պետրոսյան (սեպտեմբերի 27, 1954(1954-09-27), Երևան, Հայկական ԽՍՀ, ԽՍՀՄ), հայ խորհրդային ֆուտբոլիստ և մարզիչ։ ԽՍՀՄ սպորտի վարպետ։ Եղել է հայկական ակումբներից մի քանիսի մարզիչը, որոնց թվում են «Փյունիկը», «Միկան», «Կոտայքը», «Գանձասար-Կապանը» և «Շիրակը»։


== Մարզչական կարիերա ==
1992 թվականին, երբ ստեղծվեց Հայաստանի հավաքականը, Պետրոսյանը դարձավ գլխավոր մարզչի օգնականին։ Միառժամանակ գլխավորեց «Կիլիկիա» ակումբը։ Ակումբի հաջողվեց 2-րդ առաջնությունում 4-րդ հորիզոնական զբաղեցնելը և նրանք պայքար սկսեցին 1-ից 12-րդ տեղերի համար, սակայն այդտեղ ակումբը զբաղեցրեց վերջին հորիզոնականը։ Սակայն, իրենց համար արդեն տեղ էին ամրագրել հաջորդ մրցաշրջանի համար։ Հաջորդ մրցաշրջանում գլխավորում է աբովյանի «Կոտայք» ակումբը, բայց մրցաշրջանի ավարտից հետո հեռանում է ակումբից։ Վերադարձը ֆուտբոլ տեղի ունեցավ 1995-96 մրցաշրջանում։ Հերթական անգամ հաջողության չհասնելով հեռանում է ակումբից և գլխավորում է «Երևան» ակումբը։ Այդ ժամանակ ընդունում է Հայաստանի երիտասարդական հավաքականի ղեկը։ Քաղաքայինների հետ Պետրոսյանը դառնում է բրոնզե մեդալակիր։ Այդ հաջողությունից հետո տեղափոխվում է «Կոտայք»։ Սակայն մեկ մրցաշրջան չանկցացնելով նա ակումբից հեռանում է ֆինանսական խնդիրների պատճառով։ Մարզչի ծառայություններով հետաքրքրվում էր Երևանի «Կիլիկիա» ակումբը։ Առաջին խաղաշրջանում ակումբի հետ գտնվում էր մրցաշարային աղյուսակի միջնամասում, իսկ արդեն օգոստոսին հեռանում է ակումբից։ Հաջորդ տարի գլխավորում է Արարատի «Արաքս» ակումբը։ Հունիսին Պետրոսյանը հեռանում է ակումբից, իսկ առաջնության վերջում «Արաքսը» դառնում է Հայաստանի առաջնության չեմպիոն։


== Անձնական կյանքը ==
Ունի երկու տղա. Ալեքսանդրը, ով պրոֆեսիոնալ ֆուտբոլիստ է, խաղում է հարձակվողի դիքում։ Խաղացել է հայկական Պրեմիեր Լիգայի մի քանի ակումբներում։ Մյուս որդին՝ Արսենը, ով «Փյունիկ» ակումբի գլխավոր դարպասապահն է։


== Տիտղոսներ ==
որպես խաղացող.
 «Արարատ» (Երևան)»
Արծաթե մեդալակիր ԽՍՀՄ առաջնություն - 1976 (գարուն)
ԽՍՀՄ գավաթի գավաթակիր - 1975
ԽՍՀՄ գավաթի եզրափակչի մասնակից - 1976
որպես մարզիչ.
 «Կոտայք»
Հայաստանի գավաթի եզրափակչի մասնակից - 1995/96
 «Երևան»
Հայաստանի առաջնության բրոնզե մեդալակիր - 1996/97
 «Փյունիկ»
Հայաստանի առաջնություն - 2006
Հայաստանի Սուպերգավաթի գավաթակիր - 2007
 «Գանձասար»
Հայաստանի առաջնության բրոնզե մեդալակիր - 2008
 «Շիրակ»
Հայաստանի գավաթի եզրափակչի մասնակից - 2011


== Ծանոթագրություններ ==


== Արտաքին հղումներ ==
Профиль на footballdatabase.eu (անգլ.)
Չելիկ (Ջանիկի գավառ)

Անվան այլ կիրառումների համար տե՛ս՝ Չելիկ (այլ կիրառումներ)Չելիկ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Օրդու

Օրդուն համանուն մարզի կենտրոն Սև ծովի հարավային ափին։
2012 թ. տվյալներով քաղաքն ունի 147,913 բնակիչ, մակերեսը կազմում է 303.55 կմ², միջին բարձրությունը ծովի մակարդակից 5 մ։ 1912 թ. տվյալներով քաղաքն ուներ բնակչության հետևյալ կազմը՝ մուսուլմաններ - 92 191 մարդ, հույներ - 19 390 մարդ, հայեր - 7339 մարդ:


== Ծանոթագրություններ ==
N (այլ կիրառումներ)

N, կարող է վերաբերել՝

N - լատինական այբուբենի 14-րդ տառը
N - հարավկորեացի երգիչ և դերասան, ռադիոհաղորդավար
Ֆաբրիկե դի Վալիկո

Ֆաբրիկե դի Վալիկո (իտալերեն՝ Fabbriche di Vallico), կոմունա Իտալիայում, գտնվում է Տոսկանա մարզում՝ Լուկա գավառում։
Բնակչությունը կազմում է 526 մարդ (2008 թվականի տվյալներով)։ Խտությունը՝ 35 մարդ/կմ²։ Տարածքը՝ 15 կմ²։ Էլեկտրոնային փոստ՝ 55020։ Հեռախոսային կոդ՝ 0583։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս․ 0583 761944
Պաշտոնական կայք․ http://www.comune.fabbrichedivallico.lu.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սուրբ Քրիստափոր վանք (այլ կիրառումներ)

Սուրբ Քրիստափոր վանք, կարող է վերաբերել՝

Սուրբ Քրիստափոր վանք - վանք Բայբուրթի մարզի Բաբերդ քաղաքի մոտ
Սուրբ Քրիստափոր վանք - վանք Բայբուրթի մարզի Մամ գյուղի մոտ
Էռա Իստրեֆի

Էռա Իստրեֆի (ծնված հուլիսի 4, 1994), երբեմն նաև հանդիպում է Էռա անունով, ալբանա-կոսովացի երգչուհի և երգահան է։ Նա հայտնիություն ձեռք բերեց իր առաջնաելույթային «Mani për money» երգով, որը թողարկվել է 2013 թվականին և բավականին լավ արձագանքներ է ստացել հանրության կողմից։ Նրա հաջորդ երգերը՝ «A po don»-ը և «E dehun»-ը ունեցան նույն հաջողությունը։
2015 թվականին նա հաջողություն ունեցավ իր «Njo si ti» երգի թողարկումից հետո, որը մեկ շաբաթում Յություբում գրանցեց մեկ միլիոնից ավել դիտում։
2016 թվականին թողարկված նրա «BonBon» երգի տեսահոլովակը գրանցեց 250 միլիոնից ավել դիտում ՅուԹյուբում։ Նույն թվականի փետրվարին նա պայմանագիր կնքեց ամերիկյան Sony Music Entertainment և Ultra Music լեյբլերի հետ։


== Կյանքը և կարիերան ==
Էռա Իստրեֆին ծնվել է 1994 թվականի հուլիսի 4-ին՝ Պրիշտինայում, նրա մայրը՝ Սուզանա Տաշիրսյիլաջը ավելի հայտնի է, որպես 80-ականների և 90-ականների հայտնի փոփ երգչուհի, իսկ նրա հայրը՝ Նեզիր Իստրեֆին մասնագիտությամբ լրագրող էր։ 2004 թվականին նրա հոր մահից հետո մայրը թողեց երաժշտությունը, իսկ նրա քույրը՝ Նոռ Իստրեֆին դարձավ Ալբանիայի ամենահայտնի երգչուհիներից մեկը։ Իստրեֆին իր հեռուստատեսային առաջնաելույթը ունեցել է 2013 թվականին՝ «Mani për money» երգով։ Երգն արժանացել է շատ դրական կարծիքների և դարձավ հիթ։ Այդ երգի թողարկումից մի քանի ամիս հետո թողարկվեց «A Po Don?» երգը։
2014 թվականի դեկտեմբերին նա թողարկեց «13» երգը։ Տեսահոլովակը գրանցեց 200,000 դիտում 24 ժամվա ընթացքում։ Երգը դրական արձագանք ստացավ V ամսագրի կողմից։ 2015 թվականի դեկտեմբերին նա թողարկեց «BonBon» երգը իր տեսահոլովակով, որը նկարահանվել էր Կոսովայում։ Մեկ ամիս անց երգը հայտնվեց Ֆեյսբուք և Ինստագրամ սոցիալական ցանցերում և Իստրեֆին ձեռք բերեց համաշխարհային հայտնիություն։ 2016 թվականի փետրվարին նա պայմանագիր կնքեց ամերիկյան Sony Music Entertainment և Ultra Music լեյբլերի հետ։


== Սկավառակագրություն ==


=== Սինգլեր ===


== Անձնական կյանք ==
Իստրեֆին ունի երկու ավագ քույր՝ Նոռա Իստրեֆին, ով Կոսովայի հայտնի փոփ երգչուհիներից է և ստիլիստ Նիտա Իստրեֆին։ Նա ունի կրտսեր եղբայր՝ Բլեդին։ Նա Բոբ Մարլի մեծ երկրապգու է և նրանից ոգեշնչվելով է գրում իր երգերը։ Նա շատ հաճախ է օգտագործում նրա անունը և արտահայտությունները։ Նա ապրում է Պրիշտինայում։ Նա նաև սատարում է ԼԳԲՏ իրավունքներին։


== Ծանոթագրություններ ==
Տապա (քաղաք, Էստոնիա)

Անվան այլ կիրառումների համար տե՛ս՝ Տապա (այլ կիրառումներ)Տապա (էստ․՝ Tapa), քաղաք Էստոնիայի Լյաենե-Վիրումաա նահանգի Տապա շրջանում։
2011 թվականի տվյալներով քաղաքում բնակվում էր 5896 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
Կաստելնո Պեգարոլ

Կաստելնո Պեգարոլ (ֆր.՝ Castelnau-Pégayrols), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 321 մարդ, բնակչության խտությունը` 6.06 մարդ/կմ²։ Բնակավայրը զբաղեցնում է 53.01 կմ² տարածք։


== Աշխարհագրություն ==
Գտնվում է Փարիզ քաղաքից 530 կմ հարավ, Թուլուզ քաղաքից` 135 կմ հյուսիս-արևելք, Ռոդեզ քաղաքից` 38 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 208 աշխատունակ (15-64 տարեկան)  բնակիչ, որոնցից ակտիվ էին 164-ը, իսկ ոչ ակտիվները` 44։ Ակտիվության ցուցանիշը կազմում է 78,8 %։ 164 աշխատունակ մարդկանցից աշխատել է 156 անձ (88 տղամարդ և 68 կին)։ Գործազուրկ են եղել 8 անձ (2 տղամարդ և 6 կին)։ 44 անաշխատունակներից 5-ը եղել են աշակերտներ կամ ուսանողներ, 26-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Էդուարդ Գրիկուրով

Էդուարդ Պետրովիչ Գրիկուրով  (մարտի 29 (ապրիլի 11), 1907, Թիֆլիս, Ռուսական կայսրություն - դեկտեմբերի 13, 1982(1982-12-13), Լենինգրադ, ՌԽՖՍՀ, ԽՍՀՄ), հայազգի խորհրդային դիրիժոր։ ՌԽՖՍՀ ժողովրդրական արտիստ (1957)։
1927 թվականին ավարտել է Թբիլիսիի կոնսերվատորիայի կոմպոզիցիայի, 1933 թվականին՝ Լենինգրադի կոնսերվատորիայի դիրիժորական բաժինները։ 1937 թվականից Լենինգրադի Փոքր օպերային թատրոնի դիրիժորն էր, 1944-1956 թվականներին՝ գլխավոր դիրիժորը, 1956-1960 թվականներին՝ Ս․ Մ․ Կիրովի անվան օպերայի և բալետի թատրոնի գլխավոր դիրիժորը։ Գրիկուրովը բեմադրել է Բիզեի («Կարմեն»), Վերդիի («Ֆալստաֆ», «Պարահանդես-դիմակահանդես»), Չայկովսկու («Վոյեվոդա»), Մեյտուսի («Երիտասարդ գվարդիա»), Պրոկոֆեի («Խաղաղություն և պատերազմ») և այլ կոմպոզիտորների օպերաները։


== Ծանոթագրություններ ==
Ստորին Զապորնայա

Ստորին Զապորնայա (ռուս.՝ Нижняя Запорная), գետ Ռուսաստանում, հոսում Արխանգելսկի մարզում։ Գետաբերանը տեղակայված է Մոտիմա գետի ձախ ափին՝ 38 կմ հեռավորության վրա։ Գետի երկարությունը 30 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000025858
Հիդրոլոգիական ուսումնասիրությունների կոդը - 103002585
Ավազանի կոդը - 03.03.00.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ադա Հեգերբերգ

Ադա Մարտինե Ստոլսմո  Հեգերբերգ (նորվ.՝ Ada Martine Stolsmo Hegerberg, հուլիսի 10, 1995, Մոլդե), նորվեգացի ֆուտբոլիստուհի, Լիոնի «Օլիմպիկի»  հարձակվող, Եվրոպայի լավագույն ֆուտբոլիստուհի (2016), ըստ «Բի-բի-սի» Հեգերբերգը ճանաչվել է 2016 թվականի լավագույն ֆուտբոլիստուհին։


== Կենսագրություն ==
Ծնվել է Մոլդե քաղաքում, մեծացել է Սուննդալսյորայում։ Այստեղ էլ իր ավագ քույր Անդրինի  հետ սկսել է զբաղվել ֆուտբոլով։ 2007 թվականին նրա ընտանիքը տեղախոխվում է Կոլբոտն քաղաք, որտեղ էլ նա շարունակում է մարզումները տեղի ակումբում։ Մեկնարկային առաջին խաղը «Կոլբոտն» ակուբում եղել է 2010 թվականին։ 2011 թվականի օգոստոսի 6-ին մոտ վեց րոպեի ընթացքում երեք գոլ է խփել «Ռյոայի» դարպասին՝ դառնալով Նորվեգիայի առաջնության ամենաերիտասարդ հեթ-տրիկի հեղինակը։
2012 թվականի առաջնության մեկնարկից առաջ քրոջ հետ տեղափոխվել է «Ստաբեկ» ակումբ։Նույն թվականի մայիսին հինգ գնդակ է խփել «Ֆարտ» ակումբի դարպասին։ Արդյունքում առաջնության ընթացքում, 18 խաղում խփել է 25 գնդակ և դարձել լավագույն ռմբարկու։
2013 թվականին քրոջ հետ տեղափոխվում է գերմանական «Տուրբինե» ակումբ։ Ֆրայբուրգ ակումբի հետ հենց  առաջին խաղից աչքի է ընկել։
2014 թվականի ամռանը տեղափոխվում է Լիոնի «Օլիմպիկի»։ Առաջին մրցաշրջանում՝ 22 խաղում դառնում է 26 գոլի հեղինակ և նրա թիմը 9-րդ հորիզոնականից դառնում է չեմպիոն։
2015 թվականի սեպտեմբերի 27-ին հեթ-տրիկիի հեղինակ է դառնում «Պարի Սեն Ժերմենի »  հետ խաղի ժամանակ։ Նույն թվականի նոյեմբերին, մինչև 2019 թվականը  երկարաձգում է պայմանագիրը «Օլիմպիկի» հետ։
2016 թվականի մայիսի 8-ին «Օլիմպիկը»  տասներորդ անգամ անընդմեջ դառնում է երկրի չեմպիոն։ Հեգերբերգը նորից ճանաչվում է առաջնության  լավագույն ռմբարկու(33 գոլ, 21 խաղում)։ Մեկ շաբաթ անց ակումբը դառնում է Ֆրանսիայի գավաթակիր, իսկ հետո՝ Չեմպիոնների լիգայի մրցաշարում թիմը  հաղթել է «ոսկե հեթ տրիկ»։ Հեգերբերգը դարձել է Չեմպիոնների լիգայի լավագույն ռմբարկու (9 խաղ, 13 գոլ)։


== Հավաքականում ==
2011 թվականին՝ 15 տարեկանում Հեգերբերգը ընդգրկվում է Նորվեգիայի հավաքական և մասնակցում Եվրոպայի մինչև 19 տարեկան աղջիկների առաջնությանը։ :
2011 թվականի նոյեմբերի 19-ին նա իր առաջին խաղն է անց կացրել հավաքականի կազմում՝ Հյուսիսային Իռլանդիայի հավաքականի հետ խաղի ժամանակ։
2013 թվականին մասնակցել է Եվրոպայի առաջնությանը։ 1/4 կիսաեզրափակչում, Իսպանիայի հավաքականի հետ խաղի ժամանակ դարձել է գոլի հեղինակ։ Եզրափակչում՝ Գերմանիայի հավաքականի հետ խաղի ժամանակ խաղացել է 90 րոպե։
2015 թվականի աշխարհի առաջնության  խմբային խաղերի ժամանակ դարձել է 3 գոլի հեղինակ։
2017 թվականին մասնակցել է Նիդեռլանդներում տեղի ունեցած Եվրոպայի առաջնությանը։ Որակավորման փուլում դարձել է լավագույն ռմբարկու։


== Ձեռքբերումներ ==
«Ստաբեկ» ակումբի գավաթակիր (2012)
Ֆրանսիայի չեմպիոնուհի (2014/15, 2015/16, 2016/17)
Ֆրանսիայի գավաթակիր (2014/15, 2015/16, 2016/1)
Չեմպիոնների լիգայի հաղթող (2015/16, 2016/17)
Եվրոպայի լավագույն Ֆուտբոլիստուհի (2016)


== Ծանոթագրություններ ==
Խոլբնի

Խոլբնի (ռուս.՝ Холбни), գյուղ Ռուսաստանի, Սմոլենսկի մարզի Ելնինսկի շրջանի կազմում։
Բնակչությունը 2012 թվականին գրանցված տվյալներով կազմում էր 300 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոլշոե Զագարինո (գյուղ, Վաչսկի շրջան)

Բոլշոե Զագարինո (ռուս.՝ Большое Загарино), գյուղ Ռուսաստանի Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սերմերսայմ

Սերմերսայմ (ֆր.՝ Sermersheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 809 մարդ, բնակչության խտությունը` 79.94 մարդ/կմ²։ Բնակավայրը զբաղեցնում է 10.12 կմ² տարածք։


== Աշխարհագրություն ==
Գտնվում է Փարիզ քաղաքից 390 կմ արևելք, Ստրասբուրգ քաղաքից` 31 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 536 աշխատունակ (15-64 տարեկան)  բնակիչ, որոնցից ակտիվ էին 413-ը, իսկ ոչ ակտիվները` 123։ Ակտիվության ցուցանիշը կազմում է 77,1 %։ 413 աշխատունակ մարդկանցից աշխատել է 398 անձ (216 տղամարդ և 182 կին)։ Գործազուրկ են եղել 15 անձ (5 տղամարդ և 10 կին)։ 123 անաշխատունակներից 42-ը եղել են աշակերտներ կամ ուսանողներ, 52-ը` թոշակառուներ, իսկ 29-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Նովոբելոկատայ

Նովոբելոկատայ (ռուս.՝ Новобелокатай, բաշկիրերեն՝ Балаҡатай), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Բնակչությունը 2010 թվականին գրանցված տվյալներով կազմում էր 6446 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ճարնալի (Խելվաչաուրի շրջան)

Ճարնալի (վրաց.՝ ჭარნალი), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում։


== Դիրք ==
Գտնվում է ծովի մակարդակից 120 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 2330 մարդ։


== Ծանոթագրություններ ==
Կանզաս գետ

Կանզաս (անգլ.՝ Kansas River), գետ ԱՄՆ-ում, Միսուրիի աջ վտակը։ Կազմավորվում է Ժայռոտ լեռների նախալեռնային սարավանդներից սկիզբ առնող Սմօքի Հիլ և Ռեպաբլիկան գետերի միախառնումից։ Երկարությունը 278 կմ (Ռեպաբլիկան գետի հետ միասին՝ շուրջ 1200 կմ)։ Կանզասի ափին է Թոփիկա և Կանզաս սիթի քաղաքները։


== Անվանում ==
Անվանումն (անգլերեն՝ Kansas) առաջացել է կանզաս հնդկացիական ցեղի անունից։ Ցեղանունն ստուգաբանվում է որպես «հարավային քամի», այսինքն՝ հարավային քամու կողմում ապրող ցեղ։


== Ծանոթագրություններ ==
Պիևե Տեզինո

Պիևե Տեզինո (իտալերեն՝ Pieve Tesino), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 718 մարդ (2008), բնակչության խտություն՝ 10 մարդ/կմ²։ Զբաղեցնում է 74 կմ² մակերես։ Փոստային ինդեքս՝ 38050։ Հեռախոսային կոդ՝ 0461։


== Ժողովրդագրություն ==
Բնակչություն


== Կապի տվյալներ ==
Հեռախոս՝ 0461 594122


== Արտաքին հղումներ ==
ինստիտուտի վիճակագրություն(իտալ.)(չաշխատող հղում)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գյուտ Ա Արահեզացի

Գյուտ Ա Արահեզացի (հայտնի է նաև որպես՝ Ոթմսեցի, սուրբ Գյուտ Արահեզացի, մոտ 400, գ. Արահեզ (Տայքի նահանգ) – 478, թաղվել է գ. Ոթմուսում (Վանանդի գավառ)), Ամենայն հայոց կաթողիկոս 461 թվականից։ Հաջորդել է Մովսես Ա Մանազկերտցուն։
Աշակերտել է Սահակ Պարթևի և Մեսրոպ Մաշտոցի հիմնադրած դպրոցներից մեկում, դասվում է նրանց կրտսեր աշակերտների շարքը։ Նախքան կաթողիկոս ընտրվելը Վանանդ գավառի եպիսկոպոսն էր, նստավայրը՝ Ոթմուս գյուղ։ Եկեղեցական Տոնացույց է մտցրել Ավարայրի նահատակների հիշատակի օրը։
Իրականացրել է եկեղեցական բարենորոգումներ, պայքարել նեստորականության դեմ, նրա խնդրանքով Դավիթ Անհաղթ Ներգինացի վարդապետն ի պաշտպանություն ուղղափառ վարդապետության գրել է «Բարձր ացուցէք» սկզբնավորությամբ ներբողը։ Հայ նախարարներից մեկի՝ Գադիշո Խորխոռունու կողմից ամբաստանվել է պարսկական արքունիքի առջև որպես բյուզանդամետ գործիչ, 471 թվականին Սասանյան Պերոզ թագավորը կանչում է նրան Տիզբոն, զրկում հայրապետական իշխանությունից և աքսորում։ Դա դժգոհություն է առաջացնում Հայաստանում, ինչը ստիպում է արքային ազատ արձակել Գյուտ Ա Արահեզացուն և թույլ տալ նրան վերադառնալ հայրենիք։ Հաստատվում է Ոթմուսում՝ արժանանալով համաժողովրդական հարգանքի։ Մահից հետո Գյուտ Ա Արահեզացին դասվում է Հայ եկեղեցու սրբերի շարքը։ Կաթողիկոսական գահին նրան հաջորդել է Հովհաննես Ա Մանդակունին։